text: Дзень горада ў Заслаўі: казакі і «Румол» | Новы Час
  На афішы называюцца арганізатары свята ў Заслаўі. Мерапрыемства аплачваецца арганізацыямі па прасоўванні ідэалогіі, выгаднай суседняй дзяржаве: «Домам Масквы» і Россупрацоўніцтвам, у гэтай жа кагорце ідзе Дэпартамент міжнародных сувязяў Масквы. Сімвалічна, што нават на гэтай афішы ўласна Заслаўскі выканкам пазначаны ў самым канцы.
  Як Заслаўе дайшло да такога жыцця, што праграма гарадскога свята вызначаецца расіянамі? Журналісты адрасавалі гэтае пытанне старшыні Заслаўскага гарвыканкама Святлане Карташовай.
  Яна не здолела нічога сказаць па сутнасці, з прычыны «нарады» папрасіла патэлефанаваць пазней і паклала слухаўку. Больш на званкі Карташова не адказвала.
  Святлана Карташова, фота млын.by
  «Гэта рыхтуе выканкам сумесна з гарадскім Домам культуры. Гэта мерапрыемства раённага значэння, як я называю, звярніцеся ў горад», — парэкамендаваў ён па тэлефоне. 
  Сяргей Шаблыка справа, фота http://www.pristalica.by
  Кіруе «Румолам» неанацыст Сяргей Лушч.
  Мерапрыемства антысеміцкай паганскай секты «Схорон Еж Словен», праз якую прайшлі шэраг актывістаў «Румола» уключна з кіраўніком Сяргеем Лушчом
  Але ніводная буйная мінская суполка рэкламу не ўзяла — гэта была пазіцыя рэдактараў. 
  Скрыншот з перапіскі рэдактараў буйных беларускіх паблікаў УКантакце
  Рэклама з'явілася толькі ў пабліку Заслаўя, дзе адразу ж выклікала неадназначную рэакцыю карыстальнікаў. 
  Скрыншот абмеркавання допіса ў суполцы «Тыповае Заслаўе»
  «Гэта ўсё сумна, гэта падмена беларускай культуры і навязванне чужынскай, — мяркуе кіраўнік «Арт-сядзібы», арганізатар многіх культурніцкіх падзей Павел Белавус. — Праблема, што ад нашай беднасці той, хто дае грошы, замаўляе банкет. Чыноўнікі не думаюць пра ідэалагічныя аспекты і пра небяспечныя наступствы, якія гэта ўсё нясе. Як бы рабіў я? Мне вельмі падабаюцца такія фэсты як Viva Braslau, «Лід Бір», словам, падзеі, скіраваныя на папулярызацыю ўнутранага турызму. Заслаўе — гэта патэнцыял. Гэта брэнд горада з вялікім гістарычным бэкгаўндам. Якое казацтва? Яго там ніколі не было, ніякай сувязі між горадам і казацтвам няма. Трэба было б дадаць гістарычнасці, рыцарскай атмасферы, духу горада, які стаіць напачатку беларускай нацыі і свядомасці. «Тут пачыналася Беларусь», — такім пасланнем можна аб'яднаць Заслаўе і яшчэ шэраг нашых гарадоў. Я б развіваўся ў гэтым кірунку».
  Павел Белавус справа, у цэнтры прэм'ер-міністр Беларусі Сяргей Румас
  «Хай запрашаюць Касю Камоцкую, Лявона Вольскага. Ім беларускіх гуртоў мала, трэба казакі? У нас ёсць каму выступаць, паверце, народу будзе ў тысячу разоў болей, чым гледачоў казацкай джыгітоўкі. Заслаўе трэба ператварыць у месца штогадовых рыцарскіх фэстаў, ніякіх казакаў нам не трэба», —
  раіць былы кіраўнік Таварыства беларускай мовы Алег Трусаў.
  Дарэчы, цягам падрыхтоўкі матэрыяла допіс з рэкламай мерапрыемства ў пабліку «Тыповае Заслаўе» знік — яго выдаліў адміністратар пасля скаргаў карыстальнікаў.
  2018-08-23 19:44:34
  Экспансія з розных бакоў.Няўжо чыноўнікі не разумеюць пагрозы?І сілавікі таксама?
  2018-08-24 10:29:56
  Яны разумеюць і "здаюць" нашую Радзіму сьвядома!
  Галоўнае, каб мы, беларусы, разумелі гэта. Бо толькі ад нас залежыць, ці выжыве Беларусь як незалежная краіна і як нацыя. Улады ня зробяць нічога ў выпадку агрэсыі з боку Расеі. Усё будзе залежыць толькі ад нас!
  2018-08-23 22:13:49
  Засланцы-казачкі будуць шабелькамі махаць, заслаўскі замак браць? І заслаўцы не супраць засланцоў? Ну, і засранцы...
  2018-08-24 10:27:52
  Мясцовыя жыхары, як і ўсе беларусы, як раз-такі выразна супраць! Таму і рэкляма зьявілася толькі ў адной (!!!) суполцы ўва ўсёй Беларусі і таму яе прыбралі пасьля скаргаў карыстальнікаў.